ആരാധനാലയങ്ങള് കേന്ദ്രീകരിച്ച് മോഷണം: പ്രതി പിടിയില് എടക്കര: മേഖലയിലെ ആരാധനാലയങ്ങള് കേന്ദ്രീകരിച്ച് നടന്ന മോഷണക്കേസുകളില് പ്രതി പോലീസിന്റെ പിടിയിലായി. വഴിക്കടവ് കന്പളക്കല്ല് തോരക്കുന്നിലെ കുന്നുമ്മല് സൈനുല് ആബിദ്37 ആണ് എടക്കര പോലീസിന്റെ പിടിയിലായത്. കഴിഞ്ഞ തിങ്കളാഴ്ച എടക്കര ദുര്ഗാ ഭഗവതി ക്ഷേത്രത്തില് നടന്ന മോഷണത്തിന്റെ സിസി ടിവി ദൃശ്യങ്ങള് ക്ഷേത്ര ഭാരവാഹികള് പോലീസിനു കൈമാറിയിരുന്നു. ഈ ദൃശ്യങ്ങള് പരിശോധിച്ച പോലീസ് പ്രതിയെ നിരീക്ഷിച്ചുവരികയായിരുന്നു. ഇന്നലെ ഉച്ചയോടെ കന്പളക്കല്ലിലുള്ള വീട്ടിലെത്തി മടങ്ങിയ പ്രതി കെഎസ്ആര്ടിസി ബസില് യാത്ര ചെയ്യുന്നതിനിടയിലാണ് എടക്കര ടൗണില് വച്ചുപോലീസിന്റെ വലയിലാകുന്നത്. മോഷ്ടിച്ച സ്വര്ണം വില്ക്കുന്നതിനു ആധാര് കാര്ഡ് എടുക്കുന്നതിനാണ് ഇയാള് വീട്ടിലെത്തിയത്. ദുര്ഗാ ഭഗവതി ക്ഷേത്രത്തില് നിന്നു മൂന്നു പവന് സ്വര്ണാഭരണങ്ങളും പതിമൂവായിരത്തോളം രൂപയുമാണ് ഇയാള് മോഷ്ടിച്ചത്. നാലു ഭണ്ഡാരങ്ങളും ഇയാള് തകര്ത്തിരുന്നു. കഴിഞ്ഞ മാസം പോത്തുകല് ഞെട്ടിക്കുളത്തെ എസ്എന്ഡിപി ശാഖയിലെ ഭണ്ഡാരങ്ങള് കുത്തിത്തുറന്നു മോഷണം നടത്തിയതും ഇയാള് തന്നെയാണെന്നു സമ്മതിച്ചിട്ടുണ്ട്. എന്നാല് കുനിപ്പാല ജുമാ മസ്ജിദില് നടന്ന മോഷണവുമായി സൈനുല് ആബിദിനു ബന്ധമില്ലെന്നാണ് പോലീസ് പറയുന്നത്. തൃശൂര്, ഈസ്റ്റ്, എടക്കര, വഴിക്കടവ്, പോത്തുകല്, നിലന്പൂര് തുടങ്ങി വിവിധ പോലീസ് സ്റ്റേഷനുകളിലായി ഇരുപതില്പരം കേസുകളില് ഇയാള് പ്രതിയാണ്. നിലന്പൂരിലെ ഒരു കേസില് ജാമ്യത്തിലിറങ്ങി നില്ക്കുന്പോഴാണ് ഞെട്ടിക്കുളത്തും എടക്കരയിലും ഇയാള് മോഷണം നടത്തിയത്.എടക്കര സിഐ പി.എസ് മഞ്ജിത് ലാലിന്റെ നേതൃത്വത്തില് എസ്ഐ കെ.ജി ജോസ്, സിപിഒമാരായ രതീഷ്, അരുണ്, സാജന ജോസഫ് എന്നിവരടങ്ങിയ സംഘമാണ് പ്രതിയെ പിടികൂടിയത്.